Potražnja

Pod pojmom potražnja podrazumijevaju se količine nekog dobra koje su potrošači spremni kupiti pri određenim cijenama istog dobra. 

Zakon potražnje će ustvrditi da ako je niža cijena nekog dobra biti će, uz ostale neizmijenjene uvjete (ceteris paribus), veća njegova potraživana količina i obrnuto. Zakon potražnje vrijedi za individualnu i tržišnu potražnju. Neke ekonomske sile su u stanju povećati ili smanjiti potražnju, odnosno pomaknuti udesno ili ulijevo krivulju potražnje i poznate su kao necjenovne odrednice ili "demand shifters" (engl.). 

Promjena dohotka potrošača može povećati ili smanjiti potražnju i zbog toga treba razlikovati normalna i inferiorna dobra. Također važan faktor čine i potrošačev ukus ili preferencije, te njihova očekivanja.

 Elementi koji utiču na potražnju 
cijena samog dobra
viša cijena → manja potražnja za automobilima
prosječan dohodak
viši dohodak → veća potražnja za automobilima
broj stanovnika
više stanovnika → veće tržište → veća potražnja za dobrima
cijene komplementarnih dobara
niža cijena benzina → veća potražnja za automobilima
ukusi
posebni uticaji

 Elastičnost potražnje 

Elastičnost predstavlja jačinu reakcije. Elastičnost potražnje jeste jačina reakcije tražene količine nekog dobra na promjene cijene tog dobra, uz uvjet da ostale stvari držimo jednake. Elastičnost potražnje je omjer postotne promjene tražene količine i postotne promjene cijene.

Ako promjena cijene od 1% uzrokuje promjenu tražene količine veću od 1% onda je potražnja elastična.
Ako promjena cijene od 1% uzrokuje promjenu tražene količine manju od 1% onda je potražnja neelastična.
Ako promjena cijene od 1% uzrokuje promjenu tražene količine jednakoj 1% onda je potražnja jedinično elastična.

Vrste intenziteta elastičnosti tražnje: 

savršeno elastična
srazmjerno elastična
jedinično elastična 
srazmjerno neelastična
savršeno neelastična

Savršeno elastična tražnja je ona tražnja, kod koje uslijed malog pada cijena nastaje velika tražnja, i ukoliko uslijed malog rasta cijena uopšte nema tražnje.

Savršeno neelastična tražnja je tražnja kod koje, bez obzira koliko cijena pala ili porasla, tražnja ce uvijek biti ista (najbolji primjer bi bile osnovne životne namirnice za koje bez obzira na cijenu mi imamo potrebu, ili recimo kod kupovine lijekova(citat potreban))

 Također pogledajte 
Ponuda

Kategorija:Ekonomija